เคยทานร้านนี้มาตั้งแต่ร้านยังตั้งอยู่หน้ามหาวิทยาลัยมหิดล ศาลายา  แต่พอตอนหลังย้ายมาริมคลองทวีวัฒนา ถนนเส้นเดียวกับร้านอัญญา  ผมก็ยังไม่เคยแวะเวียนมากินอีกเลย  จนกระทั้งสบโอกาสคุณพี่ใหญ่สุดที่รักเกิดหิวอยากหาของว่างกินก่อนกลับบ้าน แต่นึกไม่ออกว่าจะไปร้านไหนดี  หวยเลยมาออกที่ร้านนี้ซึ่งเป็นทางผ่าน  ของว่างเลยการเป็นจานหนักไปโดยปริยาย

ด้านทำเลที่ตั้งนั้นตอบบอกว่าดีกว่าทำเลเดิมมาก ๆ  ที่จอดเป็นลานกว้างมาก  ตัวร้านก็ตกแต่งเหมือนร้านอาหารในชนบทต่างประเทศ  มีสองชั้น  โดยเฉพาะชั้นสองที่พวกผมเลือกนั่งนั้น วิวดีมาก ๆ  พี่ใหญ่ถึงกับเอ่ยปากชม แล้วบอกว่าจะชวนเพื่อนมากินอีก

เมนูที่สั่งนั้นก็แค่อาหารเบา ๆ พวกพิซซ่าแฮมเห็ด  พาสต้าคาโบนาร่าชีสเยิ้ม ๆ  แต่ด้วยความรู้สึกผิดเลยสั่งซีซ่าสลัด   พิซซ่าที่ได้นั้นเป็นแบบแป้งบาง แม้ชีสจะไม่เยิ้มมาก  แต่รสชาติโดยรวมค่อนข้างใช้ได้  ส่วนคาโบนาร่านั้น  อร่อยมากกกกกก  ฟินสุด ๆ  (เสียดายไฟล์รูปเจ๊ง)  ส่วนสลัดนั้นผมออกจะเฉย ๆ นะ  ไม่ได้แย่  แต่ก็ไม่ได้โดดเด่นอะไร

รวม ๆ แล้วชอบครับ  ร้านบรรยากาศดีมาก  เท่าที่ชิม  อาหารก็อร่อยใช้ได้   ราคาก็ตามมาตรฐานร้านสไตล์นี้อยู่แล้ว   ถ้าวันหลังนึกอยากกินเมนูอาหารฝรั่ง  คงจะได้กลับมากินอีกแน่นอนครับ